מקסים גרצ'קין

מקסים "מקס" גרצ'קין (באוקראינית: Максим Гречкін; נולד ב-4 במרץ 1996) הוא כדורגלן ישראלי יליד-אוקראינה, המשחק בעמדת המגן השמאלי בהפועל ירושלים.

קריירת מועדונים
גרצ'קין נולד בחרקוב, אוקראינה. בגיל שלוש עלה עם משפחתו לישראל, והתגוררו בחולון. 

גרצ'קין התחיל את הקריירה שלו במחלקת הנוער של מכבי תל אביב ואף השתתף עם קבוצת הנוער בליגת האלופות לנוער. גרצ'קין לקח חלק בכל המשחקים, למעט משחק החוץ נגד דינמו קייב, אליו לא טס עם הקבוצה עקב החשש שייעצר על ידי השלטונות אם יתברר כי השתמט משירות צבאי אוקראיני.

ב-21 בינואר 2016, גרצ'קין הושאל להפועל רמת השרון מהליגה הלאומית. ב-2 בפברואר 2016, ערך את הופעת הבכורה שלו בקבוצה בתיקו 0-0 נגד הפועל ירושלים. בקיץ , הושאל לבית"ר תל אביב רמלה בה שיחק עד לסיום העונה, וקיץ לאחר מכן חזר לעונה נוספת בהפועל רמת השרון.

ב-2 ביולי 2018, גרצ'קין האריך את חוזהו במכבי תל אביב והושאל להפועל חדרה מליגת העל. ב-25 באוגוסט 2018, גרצ'קין ערך את הופעת הבכורה שלו בליגת העל בניצחון 1–2 נגד הפועל תל אביב. ב-13 במאי 2019, גרצ'קין הבקיע את שער הבכורה שלו בקבוצה בניצחון 0–2 נגד מכבי חיפה.

ב-4 ביוני 2019, גרצ'קין שוחרר ממכבי תל אביב וחתם לשלוש עונות בבית"ר ירושלים מליגת העל.

ב-5 באוגוסט 2020, גרצ'קין הושאל לזוריה לוהנסק מליגת העל האוקראינית עד לסיום העונה, עם אופציה לרכישה.

ב-11 בפברואר 2021 חזר גר'צקין לישראל ושיחק בהפועל חדרה מליגת העל, כמושאל לחצי-עונה.

ב-29 במאי 2023 סיים את חוזהו בבית"ר, ועבר ליריבתה העירונית הפועל ירושלים.

קריירת נבחרות 
לו הופעה אחת במדי הנבחרת הצעירה של ישראל ב-2017.

בנובמבר 2022 זומן לראשונה לנבחרת ישראל הבוגרת לקראת משחקי הידידות מול זמביה ומול קפריסין. ב-20 בנובמבר 2022 ערך את הופעת הבכורה שלו בבוגרים של הנבחרת, כשנכנס כמחליף במחצית השנייה, במשחק הידידות מול קפריסין שהסתיים בהפסד ביתי לישראל 2–3.

תארים
 בית"ר ירושלים
גביע הטוטו: 2019/2020
 גביע המדינה: 2022/2023

קישורים חיצוניים

הערות שוליים

כדורגלנים ישראלים
מגני כדורגל ישראלים
חרקוב: כדורגלנים
חולון: כדורגלנים
כדורגלני מכבי תל אביב
כדורגלני הפועל רמת השרון
כדורגלני בית"ר תל אביב רמלה
כדורגלני הפועל חדרה
כדורגלני בית"ר ירושלים
כדורגלני זוריה לוהנסק
כדורגלני נבחרת ישראל
ישראלים ילידי אוקראינה
כדורגלנים ישראלים באוקראינה
עולים בשנות ה-1990
ישראלים שנולדו ב-1996